Dejlig er jorden
Dejlig er jorden, 
prægtig er Guds himmel, 
skøn er sjælenes pilgrimsgang! 
Gennem de fagre 
riger på jorden 
gå vi til paradis med sang!  

Tider skal komme, 
tider skal henrulle, 
slægt skal følge slægters gang. 
Aldrig forstummer 
tonen fra himlen 
i sjælens glade pilgrimssang.  

Englene sang den 
først for markens hyrder, 
skønt fra sjæl til sjæl det lød: 
Fred over jorden! 
Menneske, fryd dig, 
os er en evig frelser fød!

1850
Julesange
Salmer
B.S. Ingemann forfatter
Anonym komponist

no:Deilig er jorden
sv:Härlig är jorden